**SAJÓSZÖGED KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**…/2015.(…..) rendelet-tervezete**

**a helyi adókról szóló**

**13/2013. (XI.29.) önkormányzati rendelet módosításáról**

Sajószöged Község Önkormányzata Képviselő-testülete a helyi adókról szóló 1990. évi C. törvény 1.§-ában, valamint a 5. és 6. §-aiban kapott felhatalmazás alapján, Magyarország Alaptörvénye 32. cikk (1) bekezdés h) pontjában és Magyarország helyi önkormányzatairól szóló 2011. évi CLXXXIX. törvény 13.§ (1) bekezdés 13. pontjában meghatározott feladatkörébe eljárva a Pénzügyi-Ügyrendi Bizottság véleményének kikérésével a helyi adókról a következőket rendeli el:

1.§ A helyi adókról szóló 13/2013.(XI.29.) önkormányzati rendelet 3.§-a helyébe a következő rendelkezés lép:

„3.§ (1) A Htv. 13.§-ában felsoroltakon kívül mentes az adókötelezettség alól a magánszemély tulajdonában álló lakás, ha azt a tulajdonosa lakás céljára életvitelszerűen használja, benne lakik.

(2) A lakás életvitelszerű használatának minősül, ha a tulajdonos, illetve több tulajdonos esetén a tulajdonosok legalább egyike az adóbevallást megelőző évben a lakásában legalább ha hónapot eltöltött.

(3) Mentes az üdülő és a gazdasági épület alapterületéből 60m2.

(4) Amennyiben a Htv. rendelkezései értelmében az adó alanya a vállalkozó, úgy az (1) és (3) bekezdésben megállapított mentesség nem alkalmazható.”

2.§ Ez a rendelet 2016. január 1. napján lép hatályba.

dr. Boros István sk. dr. Gulyás Mihály sk. címzetes főjegyző polgármester